Kion

―Kionin iskulause | ”

**Kion** on Simban ja Nalan poika TV-sarjassa Leijonakaarti. Hän on myös Kiaran pikkuveli ja Leijonakaartin entinen johtaja. Hän hallitsee Elämänpuuta yhdessä puolisonsa Ranin kanssa.

## Esiintymiset

### Elokuvat

#### Leijonakaarti karjuu jälleen

―Kion ystävilleen | ”

Kion ja hänen paras ystävänsä Bunga pelaavat Baobab pallolla Jylhäkalliolla, missä Simba opettaa Kiaralle Jylhämaan hallitsemisesta. Peli häiritsee kaksikkoa, joten ystävykset lähtevät muualle pelaamaan.
Hetken kuluttua Kion ja Bunga menettävät pallonsa Varjonmaahan. Bunga menee hakemaan sitä, mutta sitten hyeenat Cheezi ja Chungu hyökkäävät hänen kimppuunsa. Ennen kuin he ehtivät satuttaa häntä, Kion karjaisee niin lujaa, että hyeenat pudottavat Bungan ja hän kiipeää turvaan.
Rafiki ja Simba kuulevat Kionin karjaisun, ja tajuavat, että on tullut hänen aikansa johtaa Leijonakaartia. Kun Kion ja Bunga palaavat Jylhäkalliolle, Rafiki vie heidät Leijonakaartin luolaan ja selittää, että ennen kaartia johti Scar, kunnes tämä menetti voimansa. Sitten Simba käskee Kionin koota uuden Leijonakaartin.
Kion pyytää Bungaa liittymään kaartiin. Bunga suostuu riemuissaan. Pahaksi onneksi korppikotka nimeltä Mzingo on vakoillut heitä ja nyt se rientää Janjan luo kertomaan uudesta kaartista. Janja päättää hyökätä klaaninsa kanssa Jylhämaahan samana iltana.
Sillä välin Kion on pyytänyt mukaan kaartiin myös Fulin, Beshten ja Onon. Bunga käskee Kionin näyttää heille Vanhinten karjunnan, mutta Kionin onnistuu vain vinkaista. Sitten Simba saapuu ja kertoo Kionille, että kaarti muodostetaan vain leijonista ja syyttää poikaansa siitä, ettei tämä ota rooliaan vakavasti johtajana.
Kion haluaa olla yksin ja lähtee pois ystäviensä luota. Sitten hän tapaa isoisänsä Mufasan haamun. Viisas kuningas käskee Kionin luottaa vaistoihinsa ja lupaa, että on aina Kionin tukena. Sitten hän katoaa.
Pian tämän jälkeen Bunga varoittaa Kionia, että hyeenat ovat hyökkäämässä gasellien kimppuun. Nopeasti Kion kokoaa kaartin ja antaa jokaiselle tassullaan erityisen merkin olkapäähän.
Yhdessä ystävykset ajavat hyeenat takaisin Ulkomaahan ja lopuksi Kion vielä käyttää Vanhinten karjuntaa, joka saa jopa Janjan värähtämään peloissaan. Simba näkee tämän ja onnittelee poikaansa voitosta, hyväksyen uuden kaartin.
### TV-sarjat

#### Leijonakaarti

##### "Ei ole hyeenaa täpliin katsominen"

―Kion Jasirille | ”

Jakson alussa Janja, Cheezi ja Chungu jahtaavat keihäsantilooppeja, mutta Leijonakaarti tulee paikalle ja ajaa hyeenat pois. Kion lähtee heidän peräänsä ja käskee muiden koota lauma. Kion ajaa hyeenat Varjonmaahan, mutta hänen seistessään tukin päällä, se katkeaa hänen painonsa alla ja hän putoaa alla virtaavan jokeen.
Muu Leijonakaarti yrittää pelastaa hänet, ja Bunga rohkeasti hyppää ystävänsä perään, mutta virta on liian vahva, ja Beshte hyppää tuomaan hänet rannalle. Sillä välin Kion onnistuu kiipeämään vastakkaiselle rannalle, Varjonmaan puolelle.
Kion ehdottaa, että he tapaisivat Lättäkielekkeellä, sillä hän ei mitenkään pääse joen yli. Bunga väittää tietävänsä, missä se on, ja muu Leijonakaarti lähtee seuraamaan häntä.
Varjonmaalla kävellessään Kion törmää naarashyeenaan nimeltä Jasiri, joka väittää, että hän menee väärään suuntaan. Kion kuitenkin jättää hyeenan huomiotta ja jatkaa kulkuaan. Pian hän huomaa, että Jasiri seuraa häntä. Vaikka Kion ei luotakaan hyeenaan, hän ei estä tätä. Jasirin varoituksista huolimatta hän kiipeää suuren kivikasan päälle ja putoaa piikkipensaaseen.
Kionin yrittäessä irrottaa itseään piikeistä, naaras nauraa ja kiusoittelee häntä, mutta auttaa hänet kuitenkin irti. Vaikka pentu on edelleen epäileväinen, Jasirin kiusoittelu huvittaa häntä. Kuitenkin Kion syyttää Jasiria siitä, että tämä ei varoittanut häntä piikkipensasista. Jasiri on samaa mieltä ja nauraa. Sitten hyeena lupaa auttaa Kionia loppumatkalla.
Kionin ja Jasirin kävellessä Varjonmaan läpi, Kion kertoo Jasirille Elämän tiestä, mutta tämä huomauttaa, että tietää jo kaiken Elämän tiestä. Sitten Jasiri laulaa Sisi ni sawan Kionin kanssa, jonka aikana kaksikko ystävystyy. Pian he saapuvat Janjan reviirille ja eroavat.
Kuitenkin, Jasirin kävellessä takaisin, hän törmää Janjaan, joka ympäröi hänet hyeenoillaan. Onneksi Kion on vielä kuuloetäisyydellä ja palaa auttamaan, ajaen Janjan klaanin pois karjaisullaan. Sitten Leijonakaarti tulee paikalle, valmiina taistelemaan Jasiria vastaan. Kion kuitenkin kertoo, että Jasiri on ystävä. Yhdessä Leijonakaarti ja Jasiri kävelevät Jylhämaan rajalle, missä Kion ja Jasiri hyvästelevät toisensa.

## Ulkonäkö

Kion on muistuttaa isänsä Simban lisäksi isoisiään Mufasaa ja Nalan isää. Hän on ruumiinrakenteeltaan roteva, ja leuka on nelikulmainen. Turkki on vaalean kullanruskea, hiukan keltaiseen vivahtava. Kionin turkin väri on vaaleampi kuin Simballa, minkä hän on luultavasti perinyt Nalalta, jonka karvapeite on kermanvärinen. Kionin vatsa, varpaat ja kuono ovat vaaleampia. Päälaella on taaksepäin oleva kirkkaanpunainen harjatupsu, ja tuuhea hännäntupsu on samanvärinen. Kionilla on oranssinruskeat silmät. Korvanreunat ovat päältä mustat ja sivuilta ruskeat. Vasemmalla puolella kehoaan hänelllä on Leijonakaartin merkki.

Vanhempana Kion on lihaksikkaampi ja suurempi. Hänen harjansa on pidempi ja punaisempi, ja suurin osa jalkojen täplistä on hävinnyt. Hänellä on Usharilta saatu arpi vasemman silmän päällä. Leijonakaartin merkki häviää, kun hän antaa paikkansa Vitanille. Hän saa Elämänpuun merkin oikeaan olkapäähänsä, kun hän muuttaa sinne. Myöhemmin Kion käyttää sinistä maalia otsassaan, sillä se symboloi hänen kuninkuuttaan.

## Luonteenpiirteet

Kion muistuttaa hyvin paljon isäänsä Simbaa pentuna, joskaan ei ole kuitenkaan aivan yhtä uhkarohkea, vaan selvästi maltillisempi ja yrittää noudattaa sääntöjä. Hän ei siis hyppää suin päin vaarallisiin tilanteisiintoisin kuin ystävänsä Bunga. Vaikka Kion on vastuullinen, hän on kuitenkin vielä pentu ja nauttii peuhaamisesta ystäviensä kanssa.

Kion on vahvatahtoinen ja luottaa vaistoihinsa, mikä on osaksi Mufasan lempeän opastuksen ansiota. Hän seuraa sydäntään, ja puolustaa sitä, minkä uskoo olevan oikein. Tämä nähdään esimerkiksi silloin, kun hän valitsee kaartiinsa ne eläimet, joiden hän uskoo suoriutuvan parhaiten tehtävästä, eikä seuraa perinteitä.

Kion voi kuitenkin olla ylimielinen, kun on sisarensa Kiaran kanssa yhdessä. Vaikka hän voikin myöntää virheensä ystävilleen ja pyytää anteeksi, hän kuitenkin kieltää nuo virheet Kiaralle. Hän ei siis halua antaa sisarelleen sitä tyydytystä, että tämä oli oikeassa. Silloin, kun Kiara ylpeilee jollain saavutuksellaan tai kiusoittelee häntä, Kion ärsyyntyy nopeasti.

Vanhempana hän on aikuistunut, eikä enää käyttäydy tavalla kuin pentuna. Hän on anteeksiantava ja antaa Janjalle uuden mahdollisuuden, kun tämä haluaa parantaa tapojaan. Tämä auttaa häntä siinä, ettei anna vihalleen periksi, ja hän antaa jopa Scarille anteeksi.

Kionin suurin pelko on, että hänestä tulee samanlainen kuin Scar ja käyttää karjuntaa pahaan. Hänen pelkonsa voimistuu, kun hän saa Usharilta arven ja käärme myrkyttää hänet. Tämä aiheuttaa sen, että hän menettää helposti kärsivällisyytensä ja karjunnan hallinnan. Kion ei myöskään enää puhu mielellään Mufasan kanssa, tuntien, ettei hänellä ole siihen oikeutta, kun muistuttaa niin paljon Scaria.

Ystäviensä avulla Kion lopulta tajuaa, ettei arpi tai karjaisu määritä häntä ja saa itsetuntonsa takaisin.

## Kuvia

Kion hymyileeKionin koko keho.Kion ja hänen vanhempansa.Kion ja hänen sisarensa Kiara.Kion katsoo hyeenoita käytettyään Vanhinten karjuntaa ensimmäistä kertaaKion ymmärtää kohtalonsa Leijonakaartin johtajana.Kion Leijonakaartin kanssa.Kion ja Jasiri laulavatKion riitelee sisarensa kanssaKion ja FuliKion käyttää Vanhinten karjuntaaKion ja MtotoKion pyytää neuvoa MufasaltaKion ja hyeenatKion ja Kiara laulavat Hakuna MatataaKion isänsä kanssaKion ja ZiraKion ja NalaVanhempi Kion saa arpensaKion hyvästelee perheensäKion lähtee ElämänpuulleKion ja OnoKion ja RaniKion ja NirmalaKion ja Rani tunnustavat rakkautensa toisilleenKion kisaa Vitania vastaanKionista ja Ranista tulee Elämänpuun kuningas ja kuningatar
## Trivia

* Kion on Simban ja Nalan toinen lapsi Kiaran jälkeen, joka on hänen ainoa virallinen sisaruksensa.
* Vielä Kionin suunnitteluvaiheessa hänellä oli olkapäässä tassunjälkikuvio, joka myöhemmin muutettiin leijonan pääksi.
* Kionin iskulause "Hevi kebisa!" on swahilia ja tarkoittaa "Tosi rankkaa!"
* *The Lion King: Six New Adventures* -sarjassa Simballa ja Nalalla on poika nimeltä Kopa. Kionia tai Kiaraa ei mainita sanallakaan.
	+ Kion ja Kopa muistuttavat paljon toisiaan. Molemmilla on kullanväriset turkit ja päälaella harjanalku, molemmat ovat uroksia ja ystävystyvät hyväntahtoisen naarashyeenan kanssa.
* Kionin Leijonakaarti on ensimmäinen ja toistaiseksi ainut, jonka kaikki jäsenet eivät leijonia, ja jossa on yhteensä kuusi jäsentä.
* Kion on ensimmäinen Leijonakaartin johtaja, joka on keksinyt uuden tittelin kaartiin: älykkäimmän.

## Perhe ja suku

**Äiti:**

Nala
**Isä:**

Simba
**Sisko:**

Kiara
**Puoliso:**

Rani
**Isoäidit:**

Sarabi
Sarafina
**Isoisät:**

Mufasa
Nimetön uros
**Isosetä:**

Scar
## Ääninäyttelijät

* **Leijonakaarti karjuu jälleen** - (elokuva) - (2015) - Max Charles (englanninkielinen), Luca Elshout (suomenkielinen)
* **Leijonakaarti** - (TV-sarja) - (2016-2019) - Max Charles (englanninkielinen), Aaron Daniel Jacob (englanninkielinen, laulu kausi 3:ssa), Luca Elshout (suomenkielinen)